cyanic-selkie/wikianc huggingface dataset:
பெரும் பூநாரை
பெரும் பூநாரை (Greater Flamingo) என்பது நாரைக் குடும்பத்தைச் சேர்ந்த ஒரு பறவையாகும். இதன் அறிவியல் பெயர் பீனிகாப்டெரசு ரோசசு என்பதாகும். நம் வீடுகளில் வளரும் வாத்தின் பருமனுடைய இப்பறவைக்கு நீண்ட முடியற்ற சிவந்த கால்களும், நீண்டு வளைந்த கழுத்தும், குறுகிய வளைந்த அலகும் இருக்கும். கால் விரல்கள் வாத்துக்கு இருப்பது போலவே சவ்வினால் இணைந்திருக்கும். நிமிர்ந்து நின்றால் 1 1/2 மீட்டர் உயரம் இருக்கும். இப்பறவைகள் செந்நிறம் கலந்த வெள்ளையுடலும் கரு நிறமான இறக்கை ஓரமும் கொண்டவை. நிலத்திலும் அதிக உப்புத்தன்மை அதிகமுள்ள ஏரிகளில் கடும் வெப்பத்தையும் தாங்கி வாழும் பூநாரை, தமிழகத்திலுள்ள கோடியக்கரை வனவுயிரினங்கள், பறவைகள் உய்விடம் புகலிடத்திற்கு வரும் எண்ணற்ற பறவைகளில் மிகவும் அழகான ஒன்று. இப்பறவைகள் கூட்டம் கூட்டமாகப் பறந்து உயரச் செல்லும் காட்சி மனதைக் கவரும் தன்மை உடையது.
குண நலன்கள்
254px|thumb|left|பூநாரை
பூநாரைகள் எளிதில் நீந்தக் கூடியன. சற்று ஆழமான நீரில் இரை தேடும்போது இதன் வால் மட்டும் நீருக்கு வெளியேயும், உடல் முழுவது நீருக்குள்ளும் இருக்கும். இந்த முக்குளித்த நிலையிலேயே புழுக்களை அரித்து உண்ணும். செங்கால் நாரைகள் வாத்து பறப்பது போன்ற அமைப்பிலோ அலையலையான நீண்ட சாய்வுக் கோடுகளாகவோ வேகமாகச் சிறகுகளை அடித்துப் பறந்து செல்லும். ஒடுங்கிய கழுத்தை நீட்டிப் பறக்கும்போது சிவந்த கால்களையும் சேர்த்துப் பின்னால் நீட்டிக் கொள்ளும். இவை சபதமிடுவதில்லை. ஆனாலும் சில சமயங்களில் வாத்துகள் போன்று ஒலி எழுப்பக்கூடியவை. இரை மேயும்போது கூட்டத்தில் உள்ள அனைத்துப் பறவைகளும் தொடர்ச்சியாகப் பிதற்றிக் கொண்டிருப்பது போல் தோன்றும்.
உணவு
thumb|right|பூநாரையின் அலகு ஆழமற்ற நீரில் இறங்கி வரிசையாக நின்று, தலையை நீருக்குள் ஆழ்த்தித் தனக்கே உரிய விந்தையான மேல் அலகைத் தரையில் படும்படி கவிழ்த்து வைத்து முன்னே இழுத்துக் கொண்டு சேற்றைக் கலக்கிய வண்னம் நடக்கும். இந்நிலையில் இதன் மேல் அலகு கிண்ணம் போல் அமைந்து, சேற்று நீர் அதில் சேகரிக்கப்படுகிறது. சதைப் பற்றுள்ள நாக்கு இந்நீரினுள் ஒரு மத்துப் போல கடைந்தவாறு, புழு புச்சிகளை அலசும். இதன் சீப்பு போன்ற அலகு ஓரங்களில் உள்ள இடைவெளிகள் வழியே நீர் வெளியேறி பூச்சிகள் அலகிலேயே தங்கிவிடும். இதன் அலகு ஒரு வடிகட்டி போல செயல்படும். சிறு நண்டு, கூனிறால்கள், பூச்சிகள், புழுக்கள், நிலபுழுக்கள், நீர்த்தாவரங்களின் விதைகள், அழுகிப் படிந்த பொருட்கள் இவை பூநாரையின் முக்கிய உணவுப் பொருள்களாகும்.
வாழ்க்கை
இந்தியாவில் குஜராத்தின் கச்சு (Rann of Kutch) வளைகுடாப் பகுதியில் இவை அதிக அளவில் காணப்படுகின்றன. அக்டோபரிலிருந்து மார்ச்சு மாதம் வரை ஏராளமான பறவைகள் இங்கு கூடுகின்றன. அப்பொழுது நீரின் தன்மையும் இவற்றுக்கு ஏற்றதாக உள்ளது. இக்காலத்தில் சுமார் ஒன்றரை இலட்சம் பறவைகள் இங்கு கூடுகின்றன. இக்காலங்களில் குஞ்சு பொரிக்கும் கூட்டங்களில் இது தான் மிகப் பெரியதாகும். பல்லாயிரம் பூநாரைகள் ஒன்றாக கூடி இருப்பது இவற்றின் தனித்தன்மை - இதுவே இவற்றுக்கு பாதுகாப்பும் அளிக்கின்றது. நீண்ட கால்களையும் நீண்ட கழுத்தையும் நீட்டியபடி பூநாரைகள் கூட்டம் கூட்டமாக பறந்து செல்வது ஒரு கண்கொள்ளாக் காட்சியாகும்.
கூடு
thumb|பெரிய பூநாரையின் குரல் thumb|முதிராத்தன்மையுடைய பெரிய பூநாரை, வாசி, மகாராட்டிரம், இந்தியா பூநாரைகள் கூடுகட்டி, முட்டையிட்டு குஞ்சு பொரிக்கின்றன. இவற்றின் கூடு சேற்று மண்ணைக் குவித்து ஏற்படுத்தப்படுகின்றது.பூநாரை ஈரமான களிமண்னால் கூடு கட்டும். ஈரமான களிமண்ணைக் உயரமாகக் கூப்பி வைக்கப்பட்ட கிண்ணம்போல் இதன் கூடு இருக்கும். சூரிய வெப்பத்தால் உலந்து கெட்டியாக இதன் கூடு அடுப்பில் வைத்து சுட்டது போலவே நேர்த்தியாக இருக்கும் இது சுமார் 30 செ.மீ உயரமிருக்கும். இனச்சேர்க்கை முடிந்து, இதன் உச்சியிலுள்ள குழிவில் சராசரியாக ஒன்று அல்லது இரண்டு முட்டைகள் இடப்படும். முட்டையிட்டபின் ஆண், பெண் பூநாரைகள் இரண்டுமே ஒன்று மாற்றி ஒன்று அடை காக்கும். அடைகாக்கும் நாரை இதன்மேல் காலை மடக்கிக் கொண்டு தான் உட்கார்ந்து அடைகாக்கும்.
குறைந்து வரும் பூநாரைகள்
பூநாரைகள் உண்ணும் கூனி போன்ற ஒரு வகை கிரத்தேசிய உயிரினம் தான் இவற்றின் இளஞ்சிவப்பு நிறத்துக்கு காரணமாகும். பறவைகள் காப்பகத்தில் வைத்து பராமரிக்கப்படும் பூநாரைகள் இந்நிறமற்று காட்சியளிப்பது நாம் அறிந்ததே. மாறிவரும் இயற்கை சமநிலை காலமாக இப்பறவையினம் குறைந்து கொண்டே வருகிறது. மகிழ்வூட்டும் இப்பறவைகளின் கோடியக்கரை வரத்து வருடாவருடம் குறைந்து கொண்டே வருகிறது.
வெளி இணைப்புகள்
பகுப்பு:பூநாரைகள் பகுப்பு:ஆப்பிரிக்கப் பறவைகள் பகுப்பு:ஐரோப்பியப் பறவைகள் பகுப்பு:தமிழ்நாட்டில் காணப்படும் பறவைகள்
எம். வின்சென்ட்
'''எம். வின்சென்ட்''' (M. Vincent) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும், மற்றும் முன்னாள் மாநிலங்களவை உறுப்பினரும் ஆவார். இவர் 1977 மற்றும் 1980 தேர்தல்களில் நாகர்கோவில் சட்டமன்றத் தொகுதியிலிருந்து, அண்ணா திராவிட முன்னேற்ற கழக வேட்பாளராக, தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் அண்ணா திராவிட முன்னேற்ற கழகத்தின் வேட்பாளராக 1986 முதல் 1992 வரை இந்திய மாநிலங்களவையில் பணியாற்றினார்.
மேற்கோள்கள்
பகுப்பு:வாழும் நபர்கள் பகுப்பு:கன்னியாகுமரி மாவட்ட நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:மாநிலங்களவை உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக அரசியல்வாதிகள்
கரிமமற்ற காடி
பண்புகள்
பரவலாகவும் பொதுவாகவும் பயன்படுத்தப்படும் கரிமமற்ற காடிகள் கந்தகக் காடி, ஐதரோகுளோரிக் காடி, நைட்ரிக் காடி ஆகையவை ஆகும். கரிமமற்ற காடிகளில் மிகவும் வலிமை மிக்கக் காடிகள் (எ.கா. கந்தகக் காடி) முதல் மிக மென்மையான காடிகள் (எ.கா. போரிக் காடி) வரை உள்ளன. கரிமமற்ற காடிகள் நீரில் நன்றாகக் கரைவனவாகவும், கரிமக் கரைப்பான்களில் கரையாதனவாகவும் உள்ளன.
கரிமமற்ற காடிகள் பற்பல வேதியியல் தொழிலகங்களில் பல்வேறு வேதியியல் பொருட்களை உருவாக்கிப் படைக்க முதற்பொருளாகப் பயன்படுகின்றன. இக் காடிகள், குறிப்பாகக் கந்தகக் காடி, நைட்ரிக் காடி, ஐதரோகுளோரிக் காடி போன்றவை, பெரிய அளவிலே ஆக்கப்படுகின்றன.
வெளி இணைப்புகள்
பகுப்பு:காடிகள்
பன்னாட்டு மருத்துவ இயற்பியல் நாள்
பன்னாட்டு மருத்துவ இயற்பியல் நாள் (International Day of Medical Physics) மருத்துவத்திற்கு இயற்பியலின் பங்களிப்பினைக் கொண்டாடும் வகையில் நவம்பர் 7 ஆம் நாள் கொண்டாடப்படுகிறது. மருத்துவ இயற்பியலுக்கான பன்னாட்டு அமைப்பு (IOMP) கேட்டுக்கொண்டதற்கிணங்க இந்நாளில் அனைத்து நாடுகளிலுமுள்ள மருத்துவ இயற்பியலாளர்கள் கூடி இந்நாளை 2013 ஆம் ஆண்டு முதல் கொண்டாடுகிறார்கள். இந்நாள் கதிரியக்கத்தைக் கண்டுபிடித்த மேரி கியூரி போலந்து நாட்டில் 1867 நவம்பர் ஏழாம் நாள் பிறந்ததையும் குறிக்கும்.
மருத்துவத் துறைக்கு இயற்பியலின் பங்கு அண்மை காலங்களில் மிகவும் அதிகரித்துள்ளது. கணினியுடன் செயல்படும் தளக்கதிர் படயியல் (Computed tomography), காந்த ஒத்ததிர்வு படம் (Magnetic resonance imaging ), பாசிட்ரான் உமிழ்பு தளக்கதிர் படம் (Positron emmision tomography) முதலியன உடலின் உட்பகுதியினை காணவும் அவை செயல்படும் முறையினையும் தெளிவாகக் காட்டவல்லன. இயற்பியலும் பொறியியல் தொழில்நுட்பமும் இணைந்து கதிர்மருத்துவத்திற்கான பல நுட்பமான கருவிகளைக் கொடுத்துள்ளன.
மேற்கோள்கள்
பகுப்பு:சிறப்பு நாட்கள் பகுப்பு:மருத்துவ இயற்பியல்
தளம் (வடிவவியல்)
thumb|முப்பரிமாண வெளியில் இரு வெட்டிக் கொள்ளும் தளங்கள் கணிதத்தில், எந்த ஒரு தட்டையான இருபரிமாணப் பரப்பும் தளம் எனப்படுகிறது. சுழியப் பரிமாணத்தில் புள்ளி, ஒரு பரிமாணத்தில் கோடு, முப்பரிமாணத்தில் வெளி என இருப்பது போல இருபரிமாணத்தில் அமைவது தளமாகும். முப்பரிமாண அறையிலுள்ள சுவர்கள் தளங்களாக இருப்பதைப் போல, இரண்டிற்கும் அதிகமான பரிமாணங்களில் அமையும் வெளிகளின் உள்வெளிகளாகவும் தளங்களைக் கருதலாம் அல்லது யூக்ளிடிய வடிவவியலில் உள்ளது போல எதையும் சாராததொரு கருத்தாகவும் தளத்தைக் கருதலாம்.
இருபரிமாண யூக்ளிடிய வெளியில் செயல்படும்போது முழுவெளியையும் குறிப்பதற்கு தளம் என்ற சொல்தான் பயன்படுத்தப்படுகிறது. கணிதத்தில் வடிவவியல், முக்கோணவியல், சார்பு வரைபடம் ஆகிய பிரிவுகளில் பல அடிப்படைச் செயல்கள் இருபரிமாண வெளியில் அதாவது தளத்தில் செய்யப்படுகின்றன. அதிக அளவிலான கணிதச் செயல்களைத் தளத்தில் செயல்படுத்த முடியும்.
யூக்ளிடிய வடிவவியல்
யூக்ளிட், வடிவவியலை அடிக்கோள்கள் மூலம் அணுகும் முறையை முதன் முதலில் அறிமுகப்படுத்தியவர். வரையறுக்கப்படாத சொற்கள் மற்றும் அடிக்கோள்கள் சிலவற்றைத் தேர்ந்தெடுத்து, வடிவவியல் கூற்றுகளை நிரூபிக்கப் பயன்படுத்தினார். தளத்தின் தற்போதைய வரையறையைப் போல நேரிடையான வரையறை எதுவும் தளத்தினைப் பற்றிக் யூக்ளிட் கூறியிருக்காவிட்டாலும் அவர் கையாண்ட சாமானியக் கருத்துகளின் ஒரு பகுதியாகத் தளத்தினைக் கருதலாம். நீளங்கள், கோணங்கள் மற்றும் பரப்பளவுகளை அளப்பதற்கு அவர் ஒருபோதும் எண்களைக் கையாளவில்லை. இந்த வகையில் யூக்ளிடிய தளம் கார்ட்டீசியன் தளத்தைப் போல் இல்லாமல் வேறுபட்டுள்ளது. thumb|right|150px|மூன்று வடிவவியல்)|இணையான தளங்கள்.
ℝ3 ல் அமைந்துள்ள தளங்கள்
இப்பிரிவில் முப்பரிமாணத் தளங்கள் குறிப்பாக ℝ3 ல் அமைந்துள்ள தளங்கள் பற்றிக் காணலாம்.
பண்புகள்
உயர்பரிமாணத்திற்குப் பொருந்தாத சில உண்மைக் கூற்றுகளை யூக்ளிடிய முப்பரிமாணத் தளத்திலிருந்து எடுத்துக் கொள்ளலாம்.
வரையறை 1
r_o என்பது தளத்தின் மீது அமைந்த தரப்பட்ட ஒரு புள்ளி P_0 இன் நிலைத் திசையன், n என்பது தளத்திற்குச் பூச்சியமல்லா செங்குத்து திசையன் என்க.
தளத்தின் மீதுள்ள ஏதேனும் ஒரு புள்ளி P இன் நிலைத்திசையன் r எனில் P_0 மற்றும் Pஐ இணைக்கும் திசையன் nக்குச் செங்குத்தாக அமையும்.
இரு செங்குத்து திசையன்களின் புள்ளிப் பெருக்கல் பூச்சியம் என்பதால்,
இச்சமன்பாட்டை நிறைவு செய்யும் புள்ளிகளின் தொகுப்பாக தளத்தினைக் கருதலாம்.
மேலேயுள்ள சமன்பாட்டை விரிக்கக் கிடைக்கும் சமன்பாடு,
வரையறை 2
v மற்றும் w என்பவை தளத்தின் மீது அமையும் இரு திசையன்கள், r_o என்பது தளத்தின் மேலமையும் ஏதேனும் ஒரு குறிப்பிட்ட (arbitrary (but fixed)) புள்ளியின் நிலைத்திசையன் எனில் அத்தளத்தினைப் பின்வரும் சமன்பாட்டை நிறைவு செய்யும் புள்ளிகளின் தொகுப்பாகக் கருதலாம்:
இங்கு s மற்றும் t என்பன, அனைத்து மெய்யெண் மதிப்புகளையும் எடுக்கக்கூடிய திசையிலிகள் (scalars). v, w திசையன்கள், தளத்தில் ஒரு புள்ளியிலிருந்து தொடங்கி இரு வெவ்வேறு திசைகளில் அமையும் திசையன்களாக இருக்கும். அவை செங்குத்தாக இருக்கலாம், ஆனால் இணையானவையாக இருக்கமுடியாது.
வரையறை 3
தளத்தின் மீதமையும் மூன்று புள்ளிகள்:
வழி - 2
, என்ற சமன்பாட்டின் வடிவில் தளத்தினைப் பெற பின்வரும் சமன்பாட்டுத் தொகுதிக்குத் தீர்வு காண வேண்டும்.
இச்சமன்பாடுகளைக் கிராமரின் விதியையும் அணிகளின் அடிப்படைத்திறனையும் பயன்படுத்தித் தீர்க்கலாம்.
D ன் மதிப்பு பூச்சியமில்லையெனில் (தளங்களப் பொறுத்தவரை, ஆதிவழிச் செல்லாதவை) a, b and c ன் மதிப்புகளைப் பின்வருமாறு காணலாம்.
வழி - 3
இத்தளத்தை வரையறை 1ல் உள்ளபடி ஒரு புள்ளி, செங்குத்துத் திசையன் வடிவிலும் காணலாம். இதற்குரிய செங்குத்துத் திசையனை P_1, P_2 புள்ளிகளையும் மற்றும் P_1, P_3 புள்ளிகளையும் இணைக்கும் இரு திசையன்களின் குறுக்குப் பெருக்கத் திசையனாகவும்,
ஒரு புள்ளிக்கும் தளத்திற்கும் இடைப்பட்ட தூரம்
D=0 என இருந்தால், இருந்தால் மட்டுமே \mathbf p_1 புள்ளியானது தளத்தின் மேல் அமையும்.
எனில் மேலே தரப்பட்டுள்ள வாய்ப்பாடு,
இரு தளங்கள் வெட்டிக் கொள்ளும் கோடு
என்ற இருதளங்களும் வெட்டிக் கொள்ளும் கோட்டின் சமன்பாடு:
இங்கு,
மேற்கோள்கள்
பகுப்பு:வடிவவியல் பகுப்பு:யூக்ளிடிய வடிவவியல்
1640கள்
1640கள் என்றழைக்கப்படும் பத்தாண்டு காலம் 1640ஆம் ஆண்டு துவங்கி 1649-இல் முடிவடைந்தது.
றிதிமாலியத்தை பிரதேச செயலாளர் பிரிவு
றிதிமாலியத்தை பிரதேச செயலாளர் பிரிவு (Rideemaliyadda Divisional Secretariat, රිදීමාලියද්ද ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் ஊவாமாகாணத்தில் உள்ள பதுளை மாவட்டத்தில் உள்ளது. இப்பிரிவு துணை நிர்வாக அலகுகளாக 42 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 51435 ஆகக் காணப்பட்டது.
வெளியிணைப்புக்கள்
பகுப்பு:பதுளை மாவட்டப் பிரதேச செயலாளர் பிரிவுகள்
வராகி மாலை
வராகி மாலை என்னும் நூல் வீரை கவிராச பண்டிதர் என்பவரால் இயற்றப்பட்டது. காலம் 16-ஆம் நூற்றாண்டு.
சிவனின் பாகம் சக்தி. சக்தியை ஏழு கூறுகளாகப் பகுத்துப் பார்ப்பது உண்டு. இவர்களில் வாராகி என்பவளை இந்த நூல் வராகி என்கிறது.
வராகி உடலுக்கு ஆற்றல் தரும் தெய்வம்.
இந்த நூலில் 32 கட்டளைக்கலித்துறைப் பாடல்கள் உள்ளன.
பாடல்கள் சிறந்த நடையில் அமைந்துள்ளன.
கருவிநூல்
பகுப்பு:16 ஆம் நூற்றாண்டுத் தமிழ் நூல்கள்
கொனியேட்டி ரோசையா
கொனிஜெடி ரோசையா (Konijeti Rosaiah, కొణిజేటి రోశయ్య, 4 சூலை, 1933- 4 திசம்பர், 2021) ஆந்திர மாநில முன்னாள் முதலமைச்சர் ஆவார். இந்திய தேசியக் காங்கிரசின் அரசியல்வாதியான அவர் அமைச்சுப் பதவிகளில் இருந்துள்ளார். அவர் மாநில நிதி அமைச்சராகப் பணியாற்றிய பாங்கு பெரிதும் பாராட்டப்பட்டது. ஆந்திராவில் 16 முறை வரவுசெலவு திட்டத்தை தாக்கல் செய்து சாதனை படைத்தவர். கட்சித் தலைமையின் கட்டளைக்கிணங்கி முதல்வர் பணியேற்ற இவர் நவம்பர் 24, 2010 அன்று தமது சொந்தக் காரணங்களுக்காக பதவி விலகினார். இவரது பதவி விலகலை அடுத்து கிரண்குமார் முதல்வராகப் பொறுப்பேற்றுள்ளார்.
ஆகத்து 31, 2011 முதல் ஆகத்து 30, 2016 வரை தமிழ்நாட்டின் ஆளுநராகப் பணியாற்றினார்.
மறைவு
உடல்நிலை குறைவு காரணமாக சிகிச்சைபெற்றுவந்த இவர், சிகிச்சை பலனின்றி, ஐதராபாத்தில் உள்ள ஒரு தனியார் மருத்துவமனையில், 2021 திசம்பர் 4  அன்று காலை 8 மணியளவில் உயிரிழந்தார்.
மேற்கோள்கள்
பகுப்பு:1933 பிறப்புகள் பகுப்பு:2021 இறப்புகள் பகுப்பு:ஆந்திரப் பிரதேச முதலமைச்சர்கள் பகுப்பு:தமிழ்நாடு ஆளுநர்கள் பகுப்பு:12வது மக்களவை உறுப்பினர்கள் பகுப்பு:கர்நாடக ஆளுநர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:தெலுங்கு மக்கள்
திருக்கோவில் சித்திரவேலாயுத சுவாமி ஆலயம்
திருக்கோவில் சித்திரவேலாயுத சுவாமி ஆலயம் இலங்கையின் கிழக்கு மாகாணத்தின் அம்பாறை மாவட்டத்தில், திருக்கோவில் கிராமத்தில் அமைந்துள்ள ஒரு முருகன் ஆலயமாகும். இக்கோயில், மட்டக்களப்பு நகரிலிருந்து தெற்கே 71 கி.மீ தூரத்தில் அமைந்துள்ளது. பண்டைய மட்டக்களப்பின் முதற்பெரும் "தேசத்துக் கோவிலாக" விளங்கிய இக்கோவில்,  மட்டக்களப்பு மன்னரும், கிழக்கிலங்கை மக்களும் தம் தேசத்துக்கே உரிமை கொண்டாடிப் போற்றிய பழம்பெருமை  வாய்ந்தது.
வேர்ப்பெயரியல்
"திருக்கோவில்" என்ற பெயர், சாதாரண வழக்கில், சைவ -வைணவத் தமிழரால், தம் வழிபாட்டிடத்தைக் குறிக்கப் பயன்படுத்தும் சொல்லாடல் ஆகும். மட்டக்களப்புப் பகுதியில் ஆகமவிதிப்படி எழுந்த முதலாவது இறைகோட்டம் என்ற பொருளிலேயே, இ்க்கோவிலுக்குத் திருக்கோவில்" என்ற பெயர் சூட்டப்பட்டிருக்கின்றது. கோவிலின் சிறப்பால், அது அமைந்த தலமும் பிற்காலத்தில் 'திருக்கோவில்' என்ற பெயரைப் பெற்றது. கோவில் மட்டுமன்றி, இங்கு ஊரே திருக்கோவில்" என்று அழைக்கப்படுவது, இந்தியத் திருத்தலங்களுக்குக் கூட இல்லாத பெருமையாகவும் புனிதமாகவும் கருதப்படுகின்றது.
இவ்வாலயம் மூன்று கோபுரங்களைக் கொண்டிருந்ததால், "திரிகோவில்" என்று தமிழில் அழைக்கப்பட்டதாக இன்னொரு குறிப்புச் சொல்கின்றது. திருக்கோவில் எனப் பெயர்சூட்டப்பட முன்பு, இத்தலத்தின் பெயர், "நாகர்முனை" என்பதாகும். கிழக்கிலங்கைச் சரித்திர நூலாகக் கொள்ளப்படும் மட்டக்களப்பு மான்மியம் கூட, இக்கோவிலை, "நாகர்முனை" என்றும், "கண்டபாணத்துறை" அல்லது "கந்தபாணத்துறை" என்றும் அழைக்கின்றது. ஈழத்துப் பழங்குடிகளான இயக்கர், நாகர் என்போரில், நாகர்கள் பெருமளவு வசித்துவந்ததால், இப்பகுதி "நாகர்முனை" எனப் பெயர்பெற்றிருக்கின்றது. கந்தபாணத்துறை என்பது, கந்தனின் பாணமான (ஆயுதம்) வேல் கோயில் கொண்ட துறைமுகம் ஆகலாம்.
வரலாறு
இக்கோயில் எப்போது அமைக்கப்பட்டது என்பதற்கான சரியான விவரங்கள் கிடைக்கவில்லை. எனினும், வாய்மொழி மரபுரைகள், திருக்கோவில், மண்டூர், உகந்தை ஆகிய மூன்று ஆலயங்களையும் சமகாலத்தவையாகக் காட்டுவதுடன், சூரபதுமனுடனும், இராவணனுடனும் இக்கோவிலைத் தொடர்புறுத்துவதுண்டு. சூரபதுமனை வதைத்தபின், மாணிக்க கங்கையில் மூழ்கியெழுந்த வேலிலிருந்து, மூன்று ஒளிக்கதிர்கள் சிந்தியதாகவும், அவை மேற்கூறிய மூன்று கோயில்களிலும் அமர்ந்ததாகவும் சொல்லப்படுகின்றது. அதைக்கண்ட அப்பகுதியில் வாழ்ந்த வேடர்கள் அவ்வேலுக்குக் கொத்துப்பந்தரிட்டு வழிபட்டு வந்ததாகவும், பின் "மனுராசா" எனும் அரசன் இன்றைய கோயிலைக் கட்டியதாகவும் அம்மரபுரை நீள்கின்றது.
வேடர்களால், மிகப்பழங்காலந்தொட்டே வேல் வழிபாடு இடம்பெற்று வந்த தலம் இது என்பது மேற்கூறிய மரபுரையால் பெறப்படுகின்றது. நாகர்முனை சுப்பிரமணியர் கோவிலை, "மநுநேய கயவாகு" எனும் மன்னனே முதலில் கற்கோயிலாகக் கட்டியதாக மட்டக்களப்பு மான்மியமும் கூறுவதால், மனுராசா பற்றிய மூதிகமும் உண்மை ஆகலாம். பெரும்பாலும், இலங்கை, சோழராட்சியின் கீழிருந்த 10ஆம் அல்லது 11ஆம் நூற்றாண்டிலேயே, இக்கோவில் கற்றளியாகக் கட்டப்பட்டிருக்கின்றது எனக்கொண்டால் அது தவறாகாது. சோழரை அடுத்து வந்த மாகோன், பாண்டியர் போன்றோருடன் இவ்வாலயம் அதிகளவு சேர்த்தே சொல்லப்படுவதால், இது உண்மையே என உறுதிகூறலாம். திருக்கோவில் விமானத்தில், பாண்டியர் கலை மரபைக் காணமுடிவதும், இவ்வாதத்துக்கு வலுச்சேர்க்கின்றது.
பின், மட்டக்களப்புச் சிற்றரசர்களாலும், இலங்கையைப் பிற்காலத்தில் ஆண்ட கண்டி மன்னர்கள், கோட்டை மன்னர்கள் இக்கோவிலுக்குத் திருப்பணிகள் செய்து வந்திருக்கின்றனர். கோட்டை மன்னர்களில் ஒருவனான ஏழாம் விஜயபாகுவால் (1513–1521) அவனது பத்தாம் ஆட்சியாண்டில் வழங்கப்பட்ட சிதைந்த கல்வெட்டொன்று, இக்கோவிலில் உள்ளது. இதே மன்னனால் நீர்ப்பாசனத்துக்கு "வோவில்" எனும் ஏரி வழங்கப்பட்டதைக் குறிப்பிடும் தம்பிலுவில் கல்வெட்டும், இதே ஆலயத்தில் வைத்துப் பேணப்படுகின்றது.
கடலோரத்தில் கம்பீரமாக அமைந்திருந்த இக்கோவில், இலங்கையைக் காலனித்துவ ஆட்சியின் கீழ் வைத்திருந்த ஒல்லாந்தரையும் போர்த்துக்கேயரையும் வெகுவாகக் கவர்ந்திருக்கின்றது. ஒல்லாந்து வரைபடங்களும், ஆங்கிலேயப் பயணக் குறிப்புகளும் இக்கோவிலை "ட்ரிங்கோலி பெகோடா", "பெகோடா ட்ரிகோய்" என்றெல்லாம் குறிப்பிடுகின்றன. 1610-20களில், போர்த்துக்கேய தளபதி ஜெரனிமோ டி.அசவீடோவால் ஆலயப் பூசகர்கள் கொன்றழிக்கப்பட்டு, இவ்வாலயம் இடித்துக் கொள்ளையிடப்பட்டிருக்கின்றது. எனினும், கற்றளிக் கருவறை, இன்றும் பெருஞ்சேதாரமின்றிக் காணப்படுவதால், முன்பு குறிப்பிட்ட புகழ்பெற்ற மூன்று கோபுரங்களுமே இடித்துத் தகர்க்கப்பட்டிருக்கின்றன என்று கொள்ளமுடியும்.
தேசத்துக் கோவில்
முழு மட்டக்களப்புத் தேசமுமே உரிமைகொண்டாடிய கோவில் என்பதால், இது ""தேசத்துக்கோவில்" என்று அழைக்கப்பட்டது. இவ்வாலயத்தில் பூசனை புரியும் உரிமை பெற்ற மக்கள், தெற்கே பாணமையிலிருந்து, வடக்கே கல்லடி நாவற்குடா வரை வாழ்ந்து வந்ததை பழைய குறிப்புகள் சொல்கின்றன. மட்டக்களப்பின் இன்னொரு தேசத்துக் கோவிலாக கொக்கட்டிச்சோலை தான்தோன்றீச்சரம் கருதப்படுகின்றது.
தேசத்துக் கோவில் மாத்திரமன்றி, திருக்கோவில் "திருப்படைக் கோவில்"களிலும் ஒன்றாகும். திருப்படைக் கோவில் என்பது, மட்டக்களப்புச் சிற்றரசரின் மானியம் பெற்று வந்த பழம்பெருமை வாய்ந்த ஆலயங்களாகும். தான்தோன்றீச்சரம், சித்தாண்டி, மண்டூர், உகந்தை, கோவில் போரதீவு, வெருகல், திருக்கோவில் ஆகிய ஏ்ழு ஆலயங்களும், மட்டக்களப்பின் ஏழு திருப்படைக்கோயில்களாகக் கொள்ளப்பட்டுகின்றன. இவற்றில் தான்தோன்றீச்சரம் தவிர்ந்த ஆறும் முருகன் கோவில்கள் என்பது சிறப்பு.
தீர்த்தம்
திருக்கோவில் ஆலயத்தின் திருவிழா, ஆடி அமாவாசைக்கு பதினெட்டு நாட்கள் முன்தொடங்கி, அமாவாசை அன்று, தீர்த்தோற்சவத்துடன் நிறைவுறுகின்றது. ஆடி அமாவாசையன்று, இலட்சக்கணக்கில் திருக்கோவிலில் அடியார் கூடும் இந்நிகழ்வு, தென்கிழக்கிலங்கையில் "தீர்த்தம்" அல்லது "தீர்த்தக்கரை" என்றே அறியப்படுவதுடன், அன்று, திருக்கோவில் சமுத்திரத்தில் நீராடுவது, புண்ணியம் சேர்க்கும் என்ற நம்பிக்கையும் அடியவர்கள் மத்தியில் காணப்படுகின்றது. கி.பி 1602 யூலை மாதத்தில் இவ்வாறு இடம்பெற்ற திருக்கோவில் தீர்த்தத்திற்கு மட்டக்களப்பு மன்னரும் மக்களும் சென்றுவிட்டதால், தம்மால் வாணிபம் செய்ய முடியவில்லை என்ற குறிப்பை, ஒல்லாந்துப் பெருவணிகரான "யொகான் ஃகேர்மன் வொன் வ்ரீ" என்பவரின் நாட்குறிப்பில் காணமுடிகின்றது.
வெளி இணைப்புகள்
பகுப்பு:அம்பாறை மாவட்டத்தில் உள்ள கோயில்கள் பகுப்பு:மட்டக்களப்பு வரலாறு பகுப்பு:இலங்கையிலுள்ள முருகன் கோவில்கள் பகுப்பு:திருக்கோவில் பகுப்பு:தம்பிலுவில்
நைட்ரைட்டு சோதனை
நைட்ரைட்டு சோதனை  (Nitrite test) என்பது ஒரு கரைசலில்  நைட்ரைட்டு அயனியின் இருப்பினைச் சோதித்தறிய உதவும் ஒரு வேதிச்சோதனை ஆகும்.
வேதியியல் முறை
பொதுவான நைட்ரைட்டுக்கான சோதனையில் 4 M கந்தக அமிலமானது பரிசோதிக்க வேண்டிய மாதிரியுடன் அது அமிலத்தன்மை பெறும் வரை சேர்க்கப்படுகிறது. அதன் பிறகு 0.1 M இரும்பு(II) சல்பேட்டு கரைசலுடன் சேர்க்கப்படுகிறது. கரைசல் அடர் பழுப்பு நிறத்தைப் பெறுதல் நைட்ரைட்டு அயனியின் இருப்பை உறுதிப்படுத்துகிறது. இரும்பு-நைட்ரிக் ஆக்சைடு அணைவு அயனி உருவாதலே இந்த நிற மாற்றத்திற்கான காரணமாக உள்ளது.
சிறுநீர் நைட்ரைட்டு சோதனை
சிறுநீர் தொடர்பான சோதனைத் தொகுப்பில் இதுவும் ஒன்றாகும். சிறுநீரில் நைட்ரைட்டின் இருப்பு இருந்தால் அது நைட்ரிடூரியா என அழைக்கப்படுகிறது.
இந்த சோதனையானது, பொதுவாக சிறுநீர்த் தடத் தொற்று ஒருவருக்கு உள்ளதா என்பதைக் கண்டறியப் பயன்படுகிறது. சிறுநீர் நைட்ரைட்டு சோதனையில், நைட்ரைட்டின் இருப்பு உறுதிப்படுத்தப்படும் செயலானது, கிராம்-எதிர் பாக்டீரியா என்ற உயிரினம் (பொதுவாக எசரிக்கியா கோலை) சிறுநீர்த் தடத் தொற்றுக்கான காரணமாக இருக்கிறது என்பதை உணர்த்துகிறது. இயற்கையாக மனித உடலுக்குள் காணப்படுகின்ற நைட்ரேட்டுகளை பாக்டீரியாக்களின் செயலானது நைட்ரைட்டுகளாக மாற்றுகின்றன. ஆக, பாக்டீரியாக்களின் இருப்பே நைட்ரைட்டுகள் தோன்றக் காரணமாயுள்ளது. நைட்ரைட்டின் இருப்பானது, பாக்டீரியாவின் இருப்பையும், அதன் காரணமாக சிறுநீர்த் தடத் தொற்றினையும் கண்டறிய உதவுகிறது. இருப்பினும், லியூக்கோசைட் எஸ்டரேசு, சிறுநீரில் வெள்ளை இரத்த அணுக்கள் காணப்படுதல், அடிக்கடி சிறுநீர் கழிக்கத் தோன்றுதல், காய்ச்சல், வலியுடன் கூடிய சிறுநீர் இறக்கம் போன்ற வேறு சில காரணிகளும் சிறுநீர்த் தடத் தொற்றினைக் கண்டறியும் போது இச்சோதனையுடன் தொடர்புபடுத்திப் பார்க்கப்பட வேண்டும்.
சிறுநீர்த் தடத் தொற்றுக்கான  நைட்ரைட்டு சோதனைகள் சில நேரங்களில் பொய்த்துப் போவதற்கு கிருமித் தொற்றுகள் குழுச் சேராத, புதிதாகச் சேகரமான சிறுநீர் அல்லது நீர்த்த சிறுநீர் இவை கூடக் காரணமாக அமையலாம். மேலும், நைட்ரேட்டை நைட்ரைட்டாக மாற்ற இயலாத நுண்ணுயிரிகளான எண்டெரோகாக்கை, இசுடபைலோகாக்கை, அசினிடோபாக்டர் அல்லது அடினோவைரசு ஆகியவை இருப்பினும் நைட்ரைட்டு சோதனையானது சிறுநீர்த் தடத் தொற்றினைக் கண்டறிவதில் தோற்றுப்போகிறது.
குறும்பலூர் பஞ்சநதீஸ்சுவரர் மற்றும் லெட்சுமிநாராணயப்பெருமாள் கோயில்
குறும்பலூர் பஞ்சநதீசுவரர் மற்றும் லெட்சுமிநாராயணப்பெருமாள் கோயில் தமிழ்நாட்டில் பெரம்பலூர் மாவட்டம், குறும்பலூர் என்னும் ஊரில் அமைந்துள்ள பெருமாள் கோயிலாகும்.
நைட்ரைட்டு சோதனை
மேற்கோள்கள்
பகுப்பு:வேதியியல் பரிசோதனைகள் பகுப்பு:நைட்ரைட்டுகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
செல்வன் புதியனூர் முத்தாரம்மன் கோயில்
செல்வன் புதியனூர் முத்தாரம்மன் கோயில் தமிழ்நாட்டில் தூத்துக்குடி மாவட்டம், செல்வன் புதியனூர் என்னும் ஊரில் அமைந்துள்ள அம்மன் கோயிலாகும்.
குறும்பலூர் பஞ்சநதீஸ்சுவரர் மற்றும் லெட்சுமிநாராணயப்பெருமாள் கோயில்
வரலாறு
இக்கோயில் பதினெட்டாம் நூற்றாண்டைச் சேர்ந்தது.
செல்வன் புதியனூர் முத்தாரம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
குறும்பலூர் பஞ்சநதீஸ்சுவரர் மற்றும் லெட்சுமிநாராணயப்பெருமாள் கோயில்
கோயில் அமைப்பு
இக்கோயிலில் பஞ்சநதீஸ்வரர், தர்ம வர்த்தினி சன்னதிகளும், லெட்சுமி நாராயண பெருமாள், விநாயகர், சண்டிகேஸ்வரர், தட்சிணாமூர்த்தி, முருகன், அம்பாள் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
செல்வன் புதியனூர் முத்தாரம்மன் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
குறும்பலூர் பஞ்சநதீஸ்சுவரர் மற்றும் லெட்சுமிநாராணயப்பெருமாள் கோயில்
பூசைகள்
இக்கோயிலில் இரண்டு காலப் பூசைகள் நடக்கின்றன. சித்திரை மாதம் வருடபிறப்பு முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதசி4சனி கிழமை திருவிழாவாக நடைபெறுகிறது.
மேற்கோள்கள்
பகுப்பு:பெரம்பலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
செல்வன் புதியனூர் முத்தாரம்மன் கோயில்
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆவணி மாதம் கொடை விழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சூரிய வெப்ப ஈட்டக் குணகம்
சூரிய வெப்ப ஈட்டக் குணகம் (solar heat gain coefficient) அல்லது சூரிய வெப்ப ஈட்டக் கெழு என்பது, கட்டிடம் ஒன்றில் உள்ள சாளரமொன்றில் நேரடியாகப் படும் மொத்த சூரிய ஆற்றலுக்கும், சாளரத்தின் ஊடாகச் செல்லும் வெப்ப ஆற்றலுக்கும் இடையிலான விகிதம் ஆகும். முன்னர் சாளரங்களின் இதே செயற்பாட்டின் அளவீடாக இருந்த நிழற்றுக் குணகத்துக்குப் பதிலாக தற்காலத்தில் இது பயன்படுகின்றது. கண்ணாடிகளின் வகை, அவற்றின் நிறம், அவற்றின் மீது பூசப்படுகின்ற பூச்சின் வகை போன்றவை இந்த அளவீட்டின் மீது தாக்கத்தைக் கொண்டுள்ளன. இதில் சாளரங்கள் மீது படும் ஆற்றல், உட் செல்லும் ஆற்றல் என்பவற்றைக் கணிக்கும்போது கண்ணாடிப் பகுதியில் மட்டுமன்றி அவற்றின் சட்டங்கள் உட்பட எல்லாப் பகுதிகளும் கவனத்துக்கு எடுத்துக்கொள்ளப்படுகின்றன.
இது ஒரு விகிதம் ஆகையால் இதற்கு அலகு இல்லை. 1.00 க்கும் 0.00 க்கும் இடைப்பட்ட ஒரு எண்ணினால் குறிக்கப்படுகின்றது. இதன் அளவு குறையும்போது சாளரங்கள் உள்ளே விடும் வெப்ப ஆற்றலின் அளவும் குறைவாக இருக்கும். அதனால் அவற்றின் நிழற்றுத்திறன் கூடும்.
பகுப்பு:கண்ணாடிகள்
ஆய்தக்குறுக்கம்
ஆய்தக்குறுக்கம் என்பது ஆய்த எழுத்து தனக்குரிய அரை மாத்திரையில் இருந்து கால் மாத்திரையாகக் குறைந்து ஒலிப்பதாகும். ஆய்தம் + குறுக்கம் = ஆய்தக் குறுக்கம்.
ல ள ஈற்று இயைபின் ஆம் ஆய்தம் அஃகும் - நன்னூல்.97
எ.கா.: முள் + தீது = முஃடீது
மேற்கண்ட எடுத்துக்காட்டில், நிலைமொழியில் தனிக்குறிலின் கீழ் வரும் ளகரம் தகர முதன் மொழியோடு புணரும் பொழுது ஆய்தமாக மாறியுள்ளது. அவ்வாறு மாறிய ஆய்தம் தனக்குரிய அரை மாத்திரையில் இருந்து கால் மாத்திரையாகக் குறைந்து ஒலிப்பதைக் காணலாம். இதுவே ஆய்தக் குறுக்கமாகும்.
மேற்கோள்கள்
பகுப்பு:சார்பெழுத்துகள்
கடுகண்ணாவை
கடுகண்ணாவை இலங்கையின் மத்திய மாகாணத்தின் கண்டி மாவட்டத்தில் ஒரு நகரம் ஆகும். இது யட்டிநுவரை வட்டச் செயலாளர் பிரிவில் அமைந்துள்ளது. இது மாவட்ட தலைநகரான கண்டி நகரத்தில் இருந்து மேற்குத் திசையில்  அமைந்துள்ளது. இலங்கையின் மலைநாட்டுக்கு நுழையும் கணவாய் கடுகண்ணாவையில் அமைந்துள்ளது. இந்நகரம் கண்டி இராச்சியத்தின் காலத்தில் முக்கிய நுழவாயிலாகவும் பாதுகாப்பு கோட்டையாகவும் விளங்கியது. மிகவும் கடினமான புவியியல் அமைப்பைக் கொண்ட இப்பகுதியூடாக இரயில் மற்றும் பெருந்தெருவை அமைத்த ஆங்கிலேய பொறியியலாளர் டாவ்சன் என்பவரை கௌரவிக்கும் வகையில் இங்கு ஒரு கோபுரம் அமைக்கப்பட்டுள்ளது.
புவியியலும் காலநிலையும்
கடுகண்ணாவை மத்திய மலைநாடு என அழைக்கப்படும்  இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 303 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.
மக்கள்
இது சிங்களவரை பெரும்பான்மையாக கொண்ட ஒரு நகரமாகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.
போக்குவத்து
இது கொழும்பு - கண்டி பெருந்தெருவில் கேகாலைக்கும் பிலிமத்தலாவை நகருக்கும் இடையில் கொழுபில் இருந்து 101 கிலோமீட்டர் தூரத்தில் அமைந்துள்ளது.இலங்கை தொடருந்து வலையமைப்பின் கொழும்பு - பேராதனை - பதுளை பாதையில் பலனை, பிலிமத்தலாவை தொடருந்து நிலையங்களுக்கிடையே அமைந்துள்ளது. இந்நகரை உடரட்ட மெனிக்கே, பொடி மெனிக்கே தொடருந்துகள் மூலம் அடையலாம்.
கைத்தொழில்
இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது. மேலும் தேயிலைப் பெருந்தோட்டங்களும் காணப்படுகிறது.
உசாத்துணைகள்
பகுப்பு:கண்டி மாவட்டத்தில் உள்ள ஊர்களும் நகரங்களும் பகுப்பு:கண்டி மாவட்டம்
சென்னப்பள்ளி ஊராட்சி
சென்னப்பள்ளி ஊராட்சி (Chennapalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள சூளகிரி வட்டாரத்தில் அமைந்துள்ளது. இந்த ஊராட்சி, வேப்பனஹள்ளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3365 ஆகும். இவர்களில் பெண்கள் 1646 பேரும் ஆண்கள் 1719 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சூளகிரி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
கோபால்ட்(II) கார்பனேட்டு
கோபால்ட்(II) கார்பனேட்டு (Cobalt(II) carbonate) என்பது CoCO3 என்ற மூலக்கூறு வாய்ப்பாடுடன் கூடிய ஒரு கனிம வேதியியல் சேர்மமாகும். கோபால்ட்டை அதன் தாதுப் பொருட்களில் இருந்து பிரித்தெடுத்த பின்னர் நீர்ப்பகுப்பு உலோகவியல் தூய்மையாக்கலின்போது சிவந்த காந்தயீர்ப்பு திண்மமாக ஓர் இடைநிலையாக உருவாகிறது. இது ஒரு கனிம வேதியியல் நிறமி மற்றும் வினையூக்கிகளுக்கான முன்னோடியாக விளங்குகிறது. வர்த்தக நோக்கில் வெளிறிய ஊதா நிறத்தில் அடிப்படைகோபால்ட் கார்பனேட்டாக விற்பனைக்கு கிடைக்கிறது. இதன் மூலக்கூற்று வாய்ப்பாடு CoCO3(Co(OH)x(H2O)y மற்றும் இதன் (சிஏஎசு எண்)12069-68-0) ஆகும்.
தயாரிப்பு மற்றும் பண்புகள்
கோபால்டசசல்பேட்டுடன் சோடியம் பைகார்பனேட்டு கரைசலைச் சேர்த்து சூடாக்குவதன் மூலம் கோபால்ட்(II) கார்பனேட்டைத் தயாரிக்க முடியும். இக்கார்பனேட்டை சுண்ணாம்புக் காளவாயில் இட்டு மிகவுயர்ந்த வெப்பநிலைக்கு சூடாக்குவதால் Co3O4 உருவாகிறது.
பயன்கள்
கோபால்ட் கார்பனைல் மற்றும் பலவேறு கோபால்ட் உப்புகள் தயாரிப்புக்கு கோபால்ட்(II) கார்பனேட்டு ஒரு முன்னோடி சேர்மமாக விளங்குகிறது. கோபால்ட் ஒர் இன்றியமையாத உலோகம் என்பதால் இணைப்பு உணவின் பகுதிப்பொருளாக சேர்த்துக் கொள்ளப்படுகிறது. மட்பாண்டத் தொழிலில் நீலநிற மெருகிடலுக்கு இச்சேர்மம் ஒரு முன்னோடியாக இருந்தது. குறிப்பாக நெதர்லாந்திலுள்ள டெல்பு நகர மண்பாண்டங்களுக்கு என்பது குறிப்பிடத்தக்கது ஆகும்.
முன்பாதுகாப்பு
இச்சேர்மத்தை உட்கொள்ள நேர்ந்தால் உடலுக்குத் தீங்கு விளைவிக்கும். கண்கள் மற்றும் தோலின் மீது பட்டால் எரிச்சலை உண்டாக்கும்.
மேற்கோள்கள்
பகுப்பு:கோபால்ட் சேர்மங்கள் பகுப்பு:கார்பனேட்டுகள்
என். குட்டாபாட்டு ஊராட்சி
'''என். குட்டப்பட்டு ஊராட்சி' (N. Kuttapattu Gram Panchayat''), தமிழ்நாட்டின் திருச்சிராப்பள்ளி மாவட்டத்தில் உள்ள மணிகண்டம் வட்டாரத்தில் அமைந்துள்ளது. இந்த ஊராட்சி, ஸ்ரீரங்கம் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4943 ஆகும். இவர்களில் பெண்கள் 2462 பேரும் ஆண்கள் 2481 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சோடியம் எக்சாபுளோரோபாசுபேட்டு
சோடியம் எக்சாபுளோரோபாசுபேட்டு (Sodium hexafluorophosphate) Na[PF6] என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
2015 ஆம் ஆண்டில் சோடியம் எக்சாபுளோரோபாசுபேட்டு மீள்நிரப்பு செய்யக்கூடிய சோடியம்-அயணி மின்கலன்களில் நீர் அல்லாத மின்பகுளியின் ஓர் அங்கமாகப் பயன்படுத்தப்பட்டது.
தயாரிப்பு
பாசுபரசு பெண்டாகுளோரைடுடன் சோடியம் குளோரைடு மற்றும் ஐதரசன் புளோரைடு சேர்த்து வினைபுரியச் செய்வதன் மூலம் சோடியம் எக்சாபுளோரோபாசுபேட்டு தயாரிக்கப்படுகிறது.
மேலும் படிக்க
பகுப்பு:சோடியம் சேர்மங்கள் பகுப்பு:எக்சாபுளோரோபாசுப்பேட்டுகள்
திரும்பூர்
இந்தியா, தமிழ்நாடு தஞ்சாவூர் மாவட்டம்  பாபநாசம் தாலுக்காவில் திரும்பூர் என்ற கிராம  உள்ளது.
விளக்கப்படங்கள்
திரும்பூரில் 2001 மக்கள் தொகை கணக்கெடுப்பின்படி, மொத்த மக்கள் தொகை- 2420   ஆண்கள்- 1214 மற்றும்  பெண்கள் - 1206. பாலின விகிதம் 993 ஆக உள்ளது. கல்வியறிவு விகிதம்  65.12.
குறிப்புகள்
பகுப்பு:தஞ்சாவூர் மாவட்டத்திலுள்ள கிராமங்கள்
வடக்கு கோவா மாவட்டம்
போர்த்துகீசியர்களின் வருகை (1498)
கண்டுபிடிப்பின் சிலிர்ப்பால் ஈர்க்கப்பட்டு, கிறிஸ்தவர்களையும் மசாலாப் பொருட்களையும் தேடுவதற்கான வாய்ப்பால் போர்த்துக்கல் ஓரியண்ட் என்ற நிறுவனம் ஆபத்தான பயணங்களை மேற்கொண்டது, இது நம்பிக்கை முனையைச் சுற்றியுள்ள பார்தலோமெவ் டயஸின் பயணத்தில் உச்சக்கட்டத்தை அடைந்தது. இந்த அற்புதமான திருப்புமுனை புதிய கதவுகளைத் திறந்தது. ஒரு தசாப்தத்திற்குப் பிறகு வாஸ்கோ டா காமா கிழக்கு நோக்கி புறப்பட்டு 1498 இல் கோழிக்கோட்டில் தரையிறங்கி வர்த்தகத்தின் அரபு ஏகபோகத்தை உடைத்தார்.
புனித பிரான்சிஸ் சேவியர் (1542-1552)
1542 ஆம் ஆண்டில் ஒரு இளம் ந்சுப்பானிய பிரபுக்களின் வருகை, யேசுயிட்டைத் திரும அழைத்தது, கல்விக் கற்றலின் ஒரு சிறந்த பின்னணியுடன், ஒரு தாக்கத்தை உருவாக்கியது மிகப்பெரியது. பலவீனமான மற்றும் தாழ்த்தப்பட்டோருக்கான அவரது இரக்கம், அவரது ஆற்றல்மிக்க வைராக்கியம் மற்றும் அவரது உள்ளார்ந்த புனிதத்தன்மை ஆகியவை பலரை மேம்படுத்தின. 1552 இல் அவர் இறந்து இரண்டு ஆண்டுகளுக்குப் பிறகு, புனிதரின் தவறான உடல் கோவாவில் பொறிக்கப்பட்டுள்ளது. இது இன்றுவரை உலகம் முழுவதிலுமிருந்து யாத்ரீகர்களை ஈர்த்தது.
ஜெய் ஹிந்த் இயக்கம் (1946)
சுதந்திரத்தின் ஒளிரும் ஜோதியை தீவிரப்படுத்த, இந்திய சோசலிசத் தலைவர் டாக்டர் ராம் மனோகர் லோஹியா, 1946 ஜூன் 18 அன்று கோவாவில் நடந்த ஒரு மகத்தான கூட்டத்தில் உரையாற்றியதால் கைது செய்யப்பட்டார். ஆகஸ்ட் 1946 இல், எல்லையில் உள்ள லண்டாவில், கோன் தேசியவாத தொழிலாளர்களின் வெகுஜனக் கூட்டம் அகிம்சை நடவடிக்கைக்கான திட்டத்தை பட்டியலிட்டது. மக்கள் சுதந்திரத்திற்கான ஏக்கத்தை வெளிப்படுத்த, போர்த்துகீசிய பகுதிகளின் வெவ்வேறு பகுதிகளில் ஆண்டு முடிவடையும் வரை சத்தியாக்கிரகங்கள் தொடங்கப்பட்டன, இதன் விளைவாக 1500 கோயர்கள் சிறையில் அடைக்கப்பட்டனர் மற்றும் முக்கியத் தலைவர்கள் நாடு கடத்தப்பட்டனர்.
கோவா நடவடிக்கைக் குழு (1953)
இந்தியாவில் இருந்து பிரான்சு விலகிய பின்னர், போர்த்துக்கல்லுடன் கோவாவை அமைதியாக இந்திய ஒன்றியத்திற்கு மாற்றுவதற்காக இந்திய அரசு பேச்சுவார்த்தை நடத்த ஒரு பயனற்ற முயற்சி மேற்கொள்ளப்பட்டது. இதன் விளைவாக, நாட்டிலும் வெளிநாட்டிலும் அதன் காரணத்திற்காக அனுதாபத்தை எழுப்ப கோவா நடவடிக்கைக் குழு பம்பாயில் அமைக்கப்பட்டது.
ஆபரேஷன் விஜயா (1961)
1958 ஆம் ஆண்டில் பேராசிரியர் அலோசியஸ் சோரேஸ் தலைமையில் கோன் அரசியல் மாநாட்டின் பதாகையின் கீழ் அனைத்து கட்சிகளும் ஒன்றிணைக்கப்பட்டன. ஆயுதப்படைகளின் கவனமாக திட்டமிடப்பட்ட நடவடிக்கையில், இந்திய அரசு கோவாவிற்குள் நுழைந்தது. குறைவான எதிர்ப்பு எழுந்தது மற்றும் டிசம்பர் 1961 இல் எந்தவொரு இழப்புகளும் இல்லாமல், கோவா இந்தியாவில் வெளிநாட்டு ஆதிக்கத்தின் கடைசி இடங்களை அகற்றி போர்த்துகீசியர்களிடமிருந்து விடுவிக்கப்பட்டது.
நிலவியல்
அதன் புவியியல் நிலை 15° 48 ’00 "N முதல் 14° 53’ 54 "N அட்சரேகைகளாலும் 73° E முதல் 75° E தீர்க்கரேகைகளாலும் குறிக்கப்பட்டுள்ளது.
நிர்வாகம்
மாவட்டத்தின் நிர்வாக தலைமையகம் கோவா மாநிலத்தின் தலைநகரான பன்ஜிம் ஆகும். இந்த மாவட்டம் கொங்கன் என்று அழைக்கப்படும் ஒரு பெரிய பிராந்தியத்தின் ஒரு பகுதியாகும். இந்திய நிர்வாக சேவையின் நிலா மோகனன் மாவட்ட ஆட்சியர் இந்திய ஆட்சிப் பணி ஆவார். இது பனாஜி, மபுசா, பிசோலிம், போன்டா என நான்கு பிரிவுகளாகப் பிரிக்கப்பட்டுள்ளது. பர்னேம், பார்தேசு (மாபுசா), பிசோலிம், சத்தாரி (வல்போய்), திஸ்வாடி (பணஜீ) உள்ளிட்ட வட்டங்கள் இதன் கீழ் உள்ளன.
மக்கள் தொகை
2011 இந்திய மக்கள் தொகை கணக்கெடுப்பின்படி, வடக்கு கோவாவின் மக்கள் தொகை 818,008 ஆகும், இது கொமொரோசு நாட்டிற்கோ அல்லது அமெரிக்க மாநிலமான தெற்கு டகோட்டாவிற்கோ சமமானதாகும். இது இந்தியாவில் 480 வது இடத்தைப் பெறுகிறது (மொத்தம் 640 இல்). மாவட்டத்தில் ஒரு சதுர கிலோமீட்டருக்கு (1,220 / சதுர மைல்) 471 மக்கள் அடர்த்தி உள்ளது. 2001-2011 தசாப்தத்தில் அதன் மக்கள் தொகை வளர்ச்சி விகிதம் 7.8% ஆக இருந்தது. வட கோவாவில் ஒவ்வொரு 1000 ஆண்களுக்கும் 959 பெண்கள் பாலின விகிதமும், கல்வியறிவு விகிதம் 88.85% ஆகவும் உள்ளது.
மொழி
கொங்கனி வட கோவா மாவட்டத்தில் வாழும் பெரும்பான்மையான மக்களின் தாய்மொழி ஆகும்.மராத்தி கணிசமான எண்ணிக்கையிலான மக்களால் பேசப்படுகிறது. ஆங்கிலம் மற்றும் இந்தி ஆகியவை பெரும்பான்மையான மக்களால் புரிந்து கொள்ளப்படுகின்றன. போர்த்துகீசியம் ஒரு சிறிய எண்ணிக்கையிலான மக்களால் பேசப்படுகிறது மற்றும் புரிந்து கொள்ளப்படுகிறது.
சுற்றுலா
வடக்கு கோவா முக்கியமாக அஞ்சுனா கடற்கரை, கண்டோலிம் கடற்கரை, மாண்ட்ரெம் கடற்கரை, கலங்குட் கடற்கரை, அரம்போல் கடற்கரை மற்றும் ஒரு சில கடற்கரைகளுக்கு பிரபலமானது. மற்ற சுற்றுலா தளங்கள் அகுவாடா கோட்டை, மே டி டியூஸ் தேவாலயம் மற்றும் போக்தேஸ்வரர் கோயில் ஆகியவை அடங்கும்.
இணையதளகள்
பகுப்பு:கோவா  பகுப்பு:கோவா மாவட்டங்கள் பகுப்பு:இந்திய மாவட்டங்கள்
குளுவாங்
குளுவாங் (மலாய்: Kluang அல்லது Keluang; ஆங்கிலம்: Kluang; சீனம்:居銮; ஜாவி: كلواڠ) என்பது மலேசியா, ஜொகூர், குளுவாங் மாவட்டத்தில் அமைந்துள்ள ஒரு நகரம் ஆகும். குளுவாங் மாவட்டத்தின் தலைநகரமாகவும் உள்ளது.
வேளாண்மைத் தொழிலே இந்தப் பகுதியின் முக்கிய தொழிலாகும். மலேசியாவில் சீனர்கள் அதிகமாகக் காணப்படும் நகரங்களில் குளுவாங் நகரமும் ஒன்று. இங்கே தமிழர்களை அதிகமாகப் பார்க்கலாம். பெரும்பாலும் செம்பனைத் தோட்டங்களில் தொழிலாளர்களாக வேலை செய்கின்றனர்.
பொது
குளுவாங் எனும் பெயர் “கெளுவாங்” எனும் (மலாய்: Keluang) சொல்லில் இருந்து வந்தது. கெளுவாங் என்றால் நரி வௌவால். இந்த நரி வவ்வால்கள் பழங்களைத் தான் விரும்பிச் சாப்பிடும். சில பத்தாண்டுகளுக்கு முன்பு குளுவாங் பகுதியில் ஆயிரக் கணக்கான நரி வௌவால்கள் காணப்பட்டன. காடுகள் அழிக்கப் பட்டதாலும் உணவுக்காக வேட்டை ஆடப்பட்டதாலும் நரி வௌவால் இனம் முற்றாக அழிக்கப் பட்டு விட்டது.
குளுவாங் நகராட்சி மன்றம்
குளுவாங் நகராட்சி மன்றத்தில் உள்ள இடங்கள்:
வரலாறு
இந்த குளுவாங் பட்டணத்தில் இருந்து தான் சப்பானிய விமானப் படைகள் சிங்கப்பூரையும் சுமாத்திராவையும் தாக்கின. அதன் பின்னர் சப்பானியர்கள் வெளியேறிய பிறகு குளுவாங் விமான ஓடும் பாதையை 1963-ஆம் ஆண்டு வரை ஆங்கிலேயர்கள் பயன்படுத்திக் கொண்டனர். அங்கிருந்த குர்கா படையினர் 1970-ஆம் ஆண்டுகளில் வெளியேறினர்.
விவசாயம்
1910-ஆம் ஆண்டுகளில் ரப்பர் பயிர் செய்வதற்காகவே குளுவாங் உருவாக்கப்பட்டது. கத்திரி ரோபல் குழு (Guthrie Ropel Group), ஆசியாடிக் ரப்பர் நிறுவனம் (Asiatic Plantations), ஹாரிசான் குரோஸ்பீல்ட் (Harrisons & Crossfield) போன்ற வெளிநாட்டு நிறுவனங்கள் பல தோட்டங்களைத் திறந்தன.
குளுவாங் நகரில் ஆங்கிலேயக் காலனித்துவ மதுபானக் கடைகள் பல திறக்கப்பட்டன. அப்போது அங்கே ஆங்கிலேயர்களைத் தான் அதிகமாகப் பார்க்க முடியும். அந்தக் கடைகளில் குளுவாங் கன்டிரி கிளப் (Kluang Country Club) எனும் கடை விடுதி இன்றும் உள்ளது.
குளுவாங்கின் முக்கியமான தோட்டங்கள்
தமிழர்கள் குடியேற்றம்
இந்தத் தோட்டங்களில் வேலை செய்ய ஆயிரக்கணக்கான தமிழர்கள் தமிழ்நாட்டில் இருந்து வரவழைக்கப்பட்டனர். அவர்கள் கொத்தடிமைகளாக வாழ்க்கை நடத்திய நிகழ்ச்சிகளும் உள்ளன. ஒரு காலகட்டத்தில் இருபது ஆயிரம் தமிழர்கள் வேலை செய்தும் உள்ளனர். ஒரு நூற்றாண்டுக்குப் பின்னர் சில தோட்டங்கள் மட்டும் தான் உள்ளன. தமிழர்களை அதிகமாகப் பார்க்க முடியவில்லை.
புலம் பெயர்ந்த தமிழர்களின் பிள்ளைகள் வேலைகள் தேடி இடம் பெயர்ந்து விட்டனர். ரப்பர் தோட்டங்கள் இருந்த இடங்களில் இப்போது செம்பனைத் தோட்டங்கள் இருக்கின்றன. அன்னாசி, கொக்கோ, தேயிலை தோட்டங்களும் உள்ளன. இந்தத் தோட்டங்களில் வெளி நாட்டுத் தொழிலாளர்கள் வேலை செய்கின்றனர்.
இரண்டாம் தலைமுறை
பெரும்பாலும் இந்தோனேசிய, வங்காள தேசத் தொழிலாளர்கள், இரண்டாம் தலைமுறையைச் சேர்ந்த தமிழர்கள் இன்னும் இந்தத் தோட்டங்களில் இருக்கின்றனர். அவர்களில் பலர் வயதானவர்கள். பிள்ளைகளுடன் நகர்ப் புறங்களுக்குப் போகாமல் தங்களின் எஞ்சிய காலத்கை இங்கேயே கழிக்கின்றனர்.
1969-ஆம் ஆண்டு மலேசியாவில் ஓர் இனக் கலவரம் நடைபெற்றது. அதன் பின் விளைவுகளின் காரணமாகப் பல ஆயிரக் கணக்கான தொழிலாளர்கள் தங்களின் தாயகமான தமிழ் நாட்டிற்குத் திரும்பி விட்டனர்.
மூன்றாம் தலைமுறையினர் பெரும்பாலும் படித்தவர்கள். கல்லூரிகளில் பலகலைக்கழகங்களில் படித்துப் பட்டம் பெற்றவர்கள். பல தமிழர்கள் கடைகளைத் திறந்து வியாபாரம் செய்து வருகின்றனர். முதன்முதலில் வந்த தமிழர்கள் பல கோயில்களைக் கட்டினர். ஆண்டு தோறும் சிறப்பான முறையில் திருவிழாக்கள் நடைபெறுகின்றன.
இன்றைய நிலை
கல்வித் துறையில் நாட்டம் இல்லாதத் தமிழர்கள் பலர் தேயிலைத் தோட்டங்களை நம்பி வாழ்கின்றனர். இளம் வயதினரும் கடினமான உடல் உழைப்புகளில் ஈடுபட்டுள்ளனர். இவர்களில் பலருக்கு நாட்டின் குடியுரிமை பத்திரங்கள் இல்லை. சில பெற்றோரின் அலட்சியப் போக்கினால் பிறக்கும் குழந்தைகளுக்கு பிறப்புப் பத்திரம் எடுப்பது இல்லை.
அதனால் அந்தக் குழந்தைகள் பள்ளிக்கூடங்களுக்குப் போக முடியாத நிலைமை. கல்வி அறிவு இல்லாததால் அந்தக் குழந்தைகளில் பலர் பால்ய வயதிலேயே உடல் உழைப்புத் துறைக்கு வருகின்றனர்.
குளுவாங் தமிழ்ப்பள்ளிகள்
ஜொகூர், குளுவாங் மாவட்டம், குளுவாங் சுற்றுவட்டாரப் பகுதிகளில் 8 தமிழ்ப்பள்ளிகள் உள்ளன. அவற்றில் 879 மாணவர்கள் பயில்கிறார்கள். 104 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.
வெளி இணைப்புகள்
பகுப்பு:மலேசிய நகரங்கள் பகுப்பு:ஜொகூர் பகுப்பு:ஜொகூர் மாநிலத்தில் உள்ள நகரங்கள்‎
ரங்காரெட்டி மாவட்டம்
ரங்காரெட்டி மாவட்டம் இந்தியாவின் தெலுங்கானா உள்ள ஒரு மாவட்டத்தின் பெயர் ஆகும். ஹைதராபாத் இதன் தலைநகரம் ஆகும். இம்மாவட்டத்தின் பரப்பளவு 7,493 ச.கி.மீ.கள் ஆகும். இதன் மக்கள் தொகை 2001-ஆம் ஆண்டு கணக்கெடுப்பின் படி 3,575,064. இம்மாவட்டத்தின் கீழ் 37 நிர்வாக மண்டலங்கள் வருகின்றன.
மாவட்டப் பிரிவினை
11 அக்டோபர் 2016 அன்று ரங்காரெட்டி மாவட்டத்தின் பகுதிகளைக் கொண்டு விகராபாத் மாவட்டம் மற்றும் மெட்சல்-மல்கஜ்கிரி மாவட்டம் என இரண்டு புதிய  மாவட்டங்கள் நிறுவப்பட்டது.
மண்டலங்கள்
கீழே உள்ள அட்டவணை, மண்டலங்களை மாவட்டத்திலுள்ள அந்தந்த வருவாய் கோட்டங்களாக வகைப்படுத்துகிறது: நான்கு நாடாளுமன்றம் மற்றும் ஏழு சட்டமன்ற தொகுதிகள் உள்ளன.
மேற்கோள்கள்
பகுப்பு:ரங்காரெட்டி மாவட்டம் பகுப்பு:தெலங்காணா மாவட்டங்கள்
சங்கீதா (தெலுங்கு நடிகை)
சங்கீதா (முத்யலா முக்கு சங்கீதா அல்லது எம்.ஜி.ஆர் சங்கீதா) என்பவர் ஒரு இந்திய திரைப்பட நடிகையாவார், இவர் தெலுங்கு திரைப்படங்களில் முக்கியமாக பணியாற்றுகிறார். இவர் மேலும் தமிழ், கன்னடம், மலையாள திரைப்படங்களிலும் நடித்துள்ளார். சிவாஜி கணேசன், இரசினிகாந்து, கமல்ஹாசன், சிரஞ்சீவி போன்ற முன்னணி நடிகர்களுடன் இவர் நடித்துள்ளார். 1990 களின் பிற்பகுதியில் இவர் ஒரு குணசித்திர நடிகையாக நடிக்கத் தொடங்கினார். இவர் கிட்டத்தட்ட 400 திரைப்படங்களில் நடித்துள்ளார். முத்யலமுகுவில் நடித்ததற்காக சனாதிபதி விருதைப் பெற்றவர்.
பக்க விளைபொருள்
யாதாயினுமொரு பொருளின் உற்பத்திச் செயன்முறையின் போது அல்லது ஒரு வேதியியல் தாக்கச்செயற்பாட்டின் போது அதன் இடைநடுவில் அல்லது முடிவில் தோன்றும் முதன்மை உற்பத்திப்பொருள் அல்லாத ஏனைய விளைபொருள்கள் பக்கவிளைபொருள்கள் எனப்படும். பக்கவிளைபொருள்கள் பயன்பாடுடையாதாகவோ, சந்தைப் பெறுமதி கொண்டதாகவோ அல்லது பயனற்ற கழிவாகவோ இருக்கலாம்.
சங்கீதா (தெலுங்கு நடிகை)
குறிப்பிடத்தக்க திரைப்படவியல்
இந்த பட்டியல் முழுமையயற்றது; இதை விரிவாக்குவதன் மூலம் நீங்கள் உதவலாம்.
வெளி இணைப்புகள்
பகுப்பு:கன்னடத் திரைப்பட நடிகைகள் பகுப்பு:தமிழ்த் தொலைக்காட்சி நடிகைகள் பகுப்பு:இந்திய தொலைக்காட்சி நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:மலையாளத் திரைப்பட நடிகைகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:தமிழ்த் திரைப்பட நடிகைகள்
பக்க விளைபொருள்
அனைத்துலக சக்தி முகவரகம (International Energy Agency) வாழ்க்கை வட்டப் பகுப்பாய்வு வரைவிலக்கணத்தில் பின்வரும் விடயங்களைக் குறிப்பிடுகின்றது.
மேற்கோள்கள்
பகுப்பு:உற்பத்தி
ஆர்தர் இசுரேல் வோகெல்
ஆர்தர் இசுரேல் வோகெல் (Arthur Israel Vogel) என்பவர் பிரித்தானிய வேதியியலாளர் ஆவார். 1905 ஆம் ஆண்டு டிசம்பர் மாதம் 22 ஆம் நாள் இவர் பிறந்தார். எழுதிய பாடப்புத்தகங்களுக்காக இவர் நன்கு அறியப்படுகிறார். வேதியலுக்கான வேந்திய நிறுவனத்தின் உறுப்பினராக இவர் தேர்ந்தெடுக்கப்படிருந்தார். இலண்டன் நகரத்தில் பிறந்து வளர்ந்த இவர் அங்கேயே கல்வி கற்றார். இங்கிலாந்தின் இலண்டன் நகரத்திலிருந்த ஊல்விச்சு பல் தொழில்நுட்ப நிறுவனத்தில் வேதியியல் துறையின் தலைவராகப் பணியாற்றினார்.
கீழ்கண்டுள்ள பாடநூல்கள் இவர் எழுதியவையாகும்.:
இந்த படைப்புகள் திருத்தப்பட்டு பல பதிப்புகளில் மொழிபெயர்க்கப்பட்டன. எனவே இந்த துறையில் இவை கலைக்களஞ்சியங்களாகக் கருதப்பட்டன. வோகல் இறந்த பிறகு புதிய எழுத்தாளர்களால் மேலும் பல திருத்தங்கள் செய்யப்பட்டன. எடுத்துக்காட்டாக பண்பறி பகுப்பாய்வு வேதியியல் பாடப்புத்தகம் பெரு மற்றும் அரை நுண்ணிய பண்பறி கனிமவேதியியல் பகுப்பாய்வு என்ற புத்தகமாக தொடர்ந்து பின்பற்றப்படுகிறது. 1979 ஆம் ஆண்டு கி.சிவெக்லா புதிய திருத்தங்களுடன் இந்நூலை பதிப்பித்தார்.
மேற்கோள்கள்
பகுப்பு:1905 பிறப்புகள் பகுப்பு:1966 இறப்புகள் பகுப்பு:வேதியியலாளர்கள் பகுப்பு:பிரித்தானிய அறிவியலாளர்கள்
பாக்கிஸ்தான் குண்டுவெடிப்புகள், ஜூன் 2017
பாக்கிஸ்தானின் மூன்று நகரங்களில் 23 ஜூன் 2017 அன்று தீவிரவாதிகள் தாக்குதல் நடத்தினர். இத்தாக்குதலில் 80 பேர் கொல்லப்பட்டனர், 200 பேர் காயமடைந்தனர். குவெட்டா நகரில் காவலரைக் குறிவைத்து தற்கொலைக் குண்டுத்தாக்குதல் நடத்தப்பட்டது, அதைத் தொடர்ந்து பறசினார் (Parachinar) பகுதியில் சந்தைப்பகுதியில் இரண்டு குண்டு வெடிப்புகள் நடந்தது மற்றும் கராச்சி நகரில் காவலரைக் கொல்லும் முயற்சியில் குண்டு வெடித்தது.
குவெட்டா குண்டுவெடிப்பு
தற்கொலை வாகனம் உள்ளூர் நேரப்படி 8:45 மணியளவில் சுகுதா சவுக் (Shuhada Chowk) பகுதியில் வெடித்தது. தாக்குதல்தாரியின் நோக்கம் அங்கு இருந்த காவலர் மீது வாகனத்தை மோதுவதாக இருந்தது. அம்முயற்சியில் தோல்வியடைந்த போது வாகனம் வெடித்தது. வெடிப்பதற்கு முன்னர் காவலர் தாக்குதல்தாரியை வாகனத்தை விட்டு இறங்குமாறும் வாகனத்தைச் சோதனையிட வேண்டும் எனக் கூறியபோது தாக்குதல்தாரி விசையை அழுத்தி வாகனத்தை வெடிக்கச் செய்தார்.
பறசினார் குண்டுவெடிப்பு
குவெட்டா குண்டு வெடிப்பு நிகழ்ந்த சில மணிகளுக்குப் பின்னர் பிறசினார் பகுதியின் சந்தைப் பகுதியில் இரண்டை குண்டுவெடிப்பு நிகழ்ந்தது. மாலை 5:00 மணிக்கு முதல் குண்டு வெடித்தது. இக்குண்டு வெடிப்பில் மீட்புப்பணியில் ஈடுபட்டவர்களைக் குறிவைத்து இரண்டாவது குண்டு வெடித்தது. இரண்டாவது குண்டு தற்கொலைதாரியால் வெடிக்கப்பட்டது.
பொறுப்பேற்பு
இக்குண்டுவெடிப்புகளுக்கு பாக்கித்தானின் தெகரிக்கு-இ-தாலிபான் மற்றும் இசுலாமிய அரசு தீவிரவாதிகள் பொறுப்பேற்றுக் கொண்டனர்.
மேற்கோள்கள்
பகுப்பு:2017 நிகழ்வுகள் பகுப்பு:பாக்கிசுத்தானில் தீவிரவாதத் தாக்குதல்கள்
மேரி பார் கிளே
மேரி பார் கிளே ( Mary Barr Clay ) (அக்டோபர் 13, 1839 - அக்டோபர் 12, 1924) அமெரிக்கப் பெண்கள் வாக்குரிமை இயக்கத்தின் தலைவராக இருந்த இவர் ''மேரி பி. கிளே என்றும் திருமதி ஜே. ஃபிராங்க் ஹெரிக்'' என்றும் அழைக்கப்பட்டார்.
குடும்ப பின்னணி
காசியஸ் மார்செல்லஸ் கிளே மற்றும் அவரது மனைவி மேரி ஜேன் வார்ஃபீல்டின் மூத்த மகளான மேரி பார் கிளே அக்டோபர் 13, 1839 அன்று கென்டக்கியில் உள்ள லெக்சிங்டனில் பிறந்தார். அக்டோபர் 3, 1866 இல் ஓஹியோவின் கிளீவ்லேண்டைச் சேர்ந்த ஜான் பிரான்சிஸ் "ஃபிராங்க்" ஹெரிக்கை கிளே மணந்தார். தம்பதியருக்கு மூன்று மகன்கள் இருந்தனர்: காசியஸ் கிளே ஹெரிக் (ஜூலை 17, 1867 – மார்ச் 1935); பிரான்சிஸ் வார்ஃபீல்ட் (பிப்ரவரி 9, 1869 – மே 16, 1919); மற்றும், கிரீன் (ஆகஸ்ட் 11, 1871 – 10 ஜனவரி 1962). இவர்கள் 1872 இல் விவாகரத்து செய்தனர் இவர் ஹெரிக் பெயரை கைவிட்டு, கிளே என்ற தனது குடும்பப்பெயரை திரும்பப் பெற்றார்; அவர் தனது இரண்டு இளைய குழந்தைகளின் கடைசி பெயர்களையும் கிளே என்று மாற்றினார்.
1878 ஆம் ஆண்டில், கிளேயின் பெற்றோரும் விவாகரத்து செய்தனர், இவரது தாயார் மேரி ஜேன் வார்ஃபீல்ட் கிளே 45 ஆண்டுகளாக குடும்ப நிலமான ஒயிட் ஹாலை நிர்வகித்த பின்னர் வீடற்றவராக இருந்தார். இந்த சமத்துவமின்மை மேரி கிளேயை பெண்கள் உரிமைகள் இயக்கத்தில் சேர தூண்டியது. மேலும் இவர் விரைவில் தனது மூன்று இளைய சகோதரிகளையும் தன்னுடன் அழைத்து வந்தார். இளையவரான லாரா கிளேயும் இயக்கத்தில் மிகவும் தீவிரமாக செயல்பட்டார்.
பொது வாழ்க்கை
மே மாதம் 1879 இல், மேரி பி. க்ளே, தேசிய பெண் வாக்குரிமை சங்கத்தின் பத்தாவது ஆண்டு விழாவில் கலந்து கொள்வதற்காக செயின்ட் லூயிஸ், மிசோரி சென்றார். இவர் விரைவில் அந்த அமைப்பின் கென்டக்கி பிரதிநிதியாக ஆனார், துணைத் தலைவராக பணியாற்றினார். இவர் ஏற்கனவே அமெரிக்க பெண் வாக்குரிமை சங்கத்தின் துணைத் தலைவராக இருந்தார். அங்கு இவர் சூசன் பி. அந்தோனியைச் சந்தித்து, கென்டக்கியில் உள்ள ரிச்மண்டில் வாக்குரிமைத் தலைவரைப் பேச ஏற்பாடு செய்தார். பின்னர், 1879 இல் ஃபாயெட் கவுண்டி சம வாக்குரிமை சங்கத்தை ஏற்பாடு செய்தார். அடுத்த ஆண்டில் மாடிசன் கவுண்டி சம உரிமைகள் சங்கத்தை உருவாக்கினார். மிச்சிகனில் உள்ள ஆன் ஆர்பரில் வசிக்கும் போது, தனது இரண்டு இளைய மகன்களுக்கு கல்வி கற்பதற்காக, அங்கு ஒரு வாக்குரிமை சங்கத்தை ஏற்பாடு செய்தார். மேலும், மிச்சிகன் மாநில வாக்குரிமை சங்கத்திற்கான ஃபிளிண்டில் நடந்த மாநாட்டின் தற்காலிகத் தலைவராக ஆனார். இவர் "பதிவு மற்றும் மிச்சிகன் பல்கலைக்கழகத்தின் மூத்த சட்ட வகுப்பின் முன் "பெண்கள் வாக்களிப்பதற்கான அரசியலமைப்பு உரிமை" என்ற தலைப்பில் இருக்கும் ஆன் ஆர்பரில் ஒரு பத்தியைத் திருத்தினார் இவர் பெண் வாக்குரிமை வரலாற்றின் தொகுதி 3 இல் கென்டக்கி அறிக்கையை சமர்ப்பித்தார்: 1876-1885.
1883 இல் அமெரிக்கப் பெண் வாக்குரிமை சங்கத்தின் தலைவராகத் தேர்ந்தெடுக்கப்பட்டபோது, கிளே ஒரு தேசியப் பெண் அமைப்பில் தலைவர் பதவியை வகித்த முதல் கென்டக்கியன் ஆனார். மேரி பி. கிளே, பெண்களின் உரிமைகள் குறித்து பொதுவில் பேசிய முதல் கென்டக்கி பெண்மணியும் ஆவார்.
இவர் சூசன் பி. அந்தோனி, லூசி ஸ்டோன், ஆலிஸ் ஸ்டோன் பிளாக்வெல் மற்றும் பிற முன்னணி வாக்குரிமையாளர்களுடன் கடிதப் பரிமாற்றம் செய்தார். இவர் தனது தங்கையான லாரா க்ளேயை பெண்கள் உரிமை இயக்கத்தில் ஈர்த்த பெருமைக்குரியவர். இவரின் இளைய சகோதரி வரலாற்றில் பெண்கள் உரிமை வழக்கறிஞராக அறியப்பட்டார்.
இறப்பு
உடல்நலக்குறைவு மற்றும் குடும்பக் கடமைகளை இவர் கையாண்டதால், இவரது பொது வாழ்க்கை பெரும்பாலும் 1902 இல் முடிந்தது. கிளே அக்டோபர் 12, 1924 அன்று தனது 85வது பிறந்தநாளில் இறந்தார், மேலும் இவர்  லெக்சிங்டன் கல்லறையில் அடக்கம் செய்யப்பட்டார்.
சான்றுகள்
பகுப்பு:ஐக்கிய அமெரிக்கப் பெண்ணியவாதிகள் பகுப்பு:1924 இறப்புகள் பகுப்பு:1839 பிறப்புகள்
வேர்ட்பிரசு
வேர்ட்பிரஸ் ஆனது Michel Valdrighi என்பவரினால் தயாரிக்கப்பட்ட b2/cafelog என்னும் மென்பொருளின் உத்தியோக பூர்வமான தொடர்ச்சியாக இருக்கின்றது.
இதன் பாதுகாப்பு குறைபாடுகளுக்காக இது கடுமையாக விமர்சிக்கப்பட்டது.
சிறப்புப் பண்புகள்
வேர்ட்பிரஸ் வார்ப்புருக்களை மையமாக்கொண்டு செயற்படுகின்றது, இதனால் HTML, PHP போன்றவற்றைத் தொகுக்காமலேயே பக்கங்களின் தோற்றங்களை மாற்றியமைக்கலாம். வார்ப்புருகளையும் இலகுவாக மாற்றிக்கொள்ளலாம். மேலதிக வடிவமைப்பு வேலைகளுக்கு HTML, PHP போன்றவற்றைத் தொகுத்து அமைத்துக்கொள்ளலாம்.
வெளியீட்டு வரலாறு
1.0 பதிப்பிற்குப் பிறகு வெளிவந்த அனைத்து முக்கிய பதிப்புகளுக்கும் பிரபலமான ஜாஸ் இசை கலைஞர்களின் பெயர் சூட்டப்படுகிறது
வெளி இணைப்புகள்
பகுப்பு:வலைப்பதிவு பகுப்பு:கட்டற்ற உள்ளடக்க மேலாண்மை மென்பொருட்கள்